૧૯ :પ્રત્યેક જીવ પ્રત્યે દયા અને પ્રાણીઓ પરત્વે ક્રુરતા નહી રાખવાના ઉમદા સંદેશા સાથે તેમ જ પીઓપીની ગણેશજીની મૂર્તિઓનો ઉપયોગ કાયમી ધોરણે બંધ કરી સાચા અર્થમાં સાક્ષાત્ ગણેશજીના સ્વરૂપ સમા ગજરાજોની પૂજા-અર્ચના કરી ધાર્મિક આસ્થા બળવત્તર બનાવવાના જાગૃતિ અભિયાન સાથે આજે શહેરના સુપ્રસિધ્ધ જગન્નાથજી મંદિર ખાતે સાતથી વધુ ગજરાજોને ભવ્ય સાજ-શણગાર કરી તેમની વિશેષ પૂજા-અર્ચના કરી આરતી ઉતારવામાં આવી હતી.